Document ID: 31997R2093

KOMMISSIONENS FORORDNING (EF) Nr. 2093/97 af 24. oktober 1997 om ændring af forordning (EØF) nr. 3769/92 om gennemførelsesbestemmelser til og ændring af Rådets forordning (EØF) nr. 3677/90 om foranstaltninger til modvirkning af ulovlig anvendelse af visse stoffer til fremstilling af narkotika og psykotrope stoffer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3677/90 af 13. december 1990 om foranstaltninger til modvirkning af ulovlig anvendelse af visse stoffer til fremstilling af narkotika og psykotrope stoffer (1), senest ændret ved Kommissionens forordning (EØF) nr. 3769/92 (2), særlig artikel 10, stk. 3,
under henvisning til forordning (EØF) nr. 3769/92, ændret ved forordning (EØF) nr. 2959/93 (3), om gennemførelsesbestemmelser til og ændring af forordning (EØF) nr. 3677/90, i det følgende benævnt »grundforordningen«,
under henvisning til aftalerne om prækursorer og kemiske stoffer, der er indgået mellem Fællesskabet og Andeslandene (Bolivia, Colombia, Ecuador, Peru og Venezuela) (4), og de aftaler om samme spørgsmål, der er indgået med Mexico (5) og Amerikas Forenede Stater (6),
under henvisning til de anmodninger om forudgående meddelelse om eksport, som er modtaget fra flere lande vedrørende de stoffer, der er opført i kategori 2 og 3, og
ud fra følgende betragtninger:
Forpligtelserne i henhold til ovennævnte aftaler samt de anmodninger om forudgående meddelelse om eksport, der er modtaget, kan kun imødekommes, såfremt der indføres krav om eksporttilladelse for alle de stoffer, der er opført i enten bilag A eller B til de pågældende aftaler, eller som der henvises til i anmodningerne om meddelelse;
bilag II og III til denne forordning skal ajourføres, således at der er fuld overensstemmelse med ovennævnte aftaler og de anmodninger om forudgående meddelelse om eksport, der modtages fra andre lande;
af hensyn til klarheden bør disse bilag erstattes;
de i denne forordning fastsatte foranstaltninger er i overensstemmelse med udtalelse fra Udvalget for Narkotikaprækursorer -
UDSTEDT FØLGENDE FORORDNING:
Artikel 1
Bilag II og III til forordning (EØF) nr. 3769/92 erstattes af bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. oktober 1997.

Labels: 3
1
5
11